CELEX: 62009CO0461
Language: hu
Date: 2010-07-09 00:00:00
Title: A Bíróság (hetedik tanács) 2010. július 9-i végzése. # The Wellcome Foundation Ltd kontra Belső Piaci Harmonizációs Hivatal (védjegyek és formatervezési minták) (OHIM). # Fellebbezés - Közösségi védjegy - "FAMOXIN" szóvédjegy - A "LANOXIN" nemzeti szóvédjegy jogosultja által benyújtott törlési kérelem - A törlési kérelem elutasítása. # C-461/09 P. sz. ügy

A Bíróság (hetedik tanács) 2010. július 9‑i végzése – The Wellcome Foundation kontra OHIM
      (C‑461/09. P. sz. ügy)
      „Fellebbezés – Közösségi védjegy – „FAMOXIN” szóvédjegy – A „LANOXIN” nemzeti szóvédjegy jogosultja által benyújtott törlési kérelem – A törlési kérelem elutasítása”
      Fellebbezés – Jogalapok – A tények és bizonyítékok téves értékelése – Elfogadhatatlanság – A tények és a bizonyítékok értékelésének a Bíróság általi felülvizsgálata – Kizártság, kivéve az elferdítés esetét (EK 225. cikk, (1) bekezdés; a Bíróság alapokmánya, 58. cikk, első bekezdés) (vö. 21. pont)
      Tárgy
      
         
               Az Elsőfokú Bíróság (hetedik tanács) T‑493/07., T‑26/08. és T‑27/08. sz., GlaxoSmithkline, Laboratórios Wellcome de Portugal
                  és The Wellcome Foundation kontra OHIM egyesített ügyekben 2009. szeptember 23‑án hozott ítélete ellen benyújtott fellebbezés,
                  amely ítéletben az Elsőfokú Bíróság elutasította az 5. osztályba tartozó áruk tekintetében a „LANOXIN” nemzeti szóvédjegy
                  jogosultjának a Belső Piaci Harmonizációs Hivatal (OHIM) első fellebbezési tanácsa által 2007. szeptember 14‑én hozott R 8/2007‑1. sz. határozat
                  hatályon kívül helyezése iránti kérelmét, amely határozatban az első fellebbezési tanács elutasította a felperesnek a törlési
                  osztály azon határozata ellen előterjesztett fellebbezését, amelyben az a felperes által az 5. osztályba tartozó áruk tekintetében
                  a „FAMOXIN” közösségi szóvédjegy törlése iránt benyújtott kérelmet elutasította.
               
            Rendelkező rész
      1)         A Bíróság a fellebbezést elutasítja.
      2)         A Bíróság a The Wellcome Foundation Ltd‑et kötelezi a költségek viselésére.